**Acord de Parteneriat**

Încheiat între,

**MINISTERUL SĂNĂTĂŢII** – având sediul in Str. Cristian Popișteanu, nr. 1-3, Sector 1, București, tel: 021/307.25.00, cod fiscal 4266456, având contul de virament nr. RO70TREZ70023660120XXXXX, deschis la DTMB, reprezentat de **Prof. univ. Dr. Alexandru Rafila, în calitate de ministru, denumit** în continuare *“Ordonator principal de credite”*

*și*

**.......................................,** cu sediul în ........................................, str. ....................... nr. ................, județul ....................., cod de identificare fiscală ............................, având contul de virament nr. ........................................., deschis la ............................................, reprezentată prin ........................................., în calitate de Ordonator terțiar de credite, denumit în continuare *”Solicitant”,*

denumite în continuare, individual *“Parte”* și împreună *“Părți”*,

au convenit încheierea prezentului *Acord de parteneriat* în vederea depunerii, respectiv implementării Proiectului ***...............................................................*** în cadrul Planului Național de Redresare și Reziliență al României, pilonul V: Sănătate și reziliență instituțională, Componenta 12 – Sănătate, Investiția 2 *Dezvoltarea infrastructurii spitalicești publice*, investiţia specifică: I2.1 - *Infrastructură spitalicească publică nouă* şi investiţia specifică: I2.2 - *Echipamente şi aparatură medicală*, apelul de proiecte competitiv cu beneficiari preselectați – COD APEL: MS-0212, după cum urmează:

**Art. 1 – Obiectul *Acordului***

(1) Prezentul *Acord de Parteneriat*, denumit ȋn continuare *“Acordul”*, definește drepturile și obligațiile *Părților* și stabilește termenii și condițiile colaborării acestora ȋn vederea depunerii și implementării *Proiectului* ce face obiectul prezentului *Acord*, denumit în continuare *”Proiect”*.

(2) Prin prezentul *Acord,* *Ordonatorul principal de credite* împuternicește *Solicitantul* în vederea realizării documentației aferente *Proiectului*, precum și încărcării *Dosarului de finanțare* aferent acestuia, în conformitate cu *Ghidul* *de finanţare pentru beneficiarii preselectaţi în cadrul apelului de proiecte competitiv - cod apel: MS-0212, pilonul V: Sănătate şi rezilienţă instituţională, componenta 12: Sănătate, investiţia: I2. Dezvoltarea infrastructurii spitaliceşti publice, investiţia specifică: I2.1 - Infrastructură spitalicească publică nouă şi investiţia specifică: I2.2 - Echipamente şi aparatură medicală, aferent Planului naţional de redresare şi rezilienţă*, aprobat prin Ordinul ministrului sănătății nr. 3474/2022, precum și în conformitate cu prevederile H.G. nr. 1237/ 2022 *privind aprobarea Programului naţional de investiţii în infrastructura de sănătate, aferent ţintei 377, componenta 12 - Sănătate din anexa Deciziei de punere în aplicare a Consiliului din 3 noiembrie 2021 de aprobare a evaluării Planului de redresare şi rezilienţă al României, precum şi a metodologiei de aprobare a investiţiilor finanţate din cadrul Planului naţional de redresare şi rezilienţă al României*.

**Art. 2 – Durata *Acordului***

1. Prezentul *Acord* întră în vigoare la data semnării acestuia de către *Părți* și este valabil până la data la care *Proiectul* este implementat, prin îndeplinirea condițiilor privind sustenabilitatea și durabilitatea acestuia, dar nu mai târziu de data de 30 iunie 2026.
2. Prin excepție de la prevederile alin. (1), în situația în care *Dosarul de finanțare aferent* *Proiectului* nu este aprobat pentru finanțare conform Planului Național de Redresare și Reziliență al României, prezentul *Acord* încetează de drept la data la care acesta este respins.

**Art. 3 – Principalele responsabilități ale *Părților***

1. *Părțile* vor adopta toate măsurile necesare, în conformitate cu prevederile legale în vigoare, în vederea asigurării Obiectului prezentului *Acord,* precum și în vederea îndeplinirii obligațiilor acestora.
2. În vederea îndeplinirii Obiectului prezentului *Acord*, *Părțile* vor acționa în conformitate cu legislația națională și europeană aplicabilă.
3. *Părțile* își vor îndeplini obligațiile care le revin potrivit prezentului *Acord* cu eficiență, transparență și rigurozitate. Acestea se vor informa reciproc cu privire la orice aspect relevant în ceea ce privește cooperarea *Părților* în vederea implementării activităților care urmează a fi desfășurate. Acestea vor acționa cu bună-credință, în toate activitățile necesare implementării *Proiectului*, în interesul realizării acestuia cu succes conform Planului Național de Redresare și Reziliență al României.

**Art. 4 – Drepturile și Obligaţiile *Ordonatorului principal de credite***

1. *Ordonator principal de credite* își rezervă dreptul de a verifica informațiile și documentele aferente *Dosarului de finanțare* întocmit de către *Solicitant,* precum și stadiul de implementare a *Proiectului*, în vederea îndeplinirii Obiectului prezentului *Acord*.
2. *Ordonator principal de credite* va realiza toate demersurile necesare, în conformitate cu prevederile legale în vigoare, în vederea semnării *Hotărârii de aprobare a Proiectului și a cheltuielilor legate de Proiect,* prevăzută în Anexa nr*. 10* la Ordinul ministrului sănătății nr.3474/2022,în funcție de specificul acestuia.

**Art. 5 – Drepturile și Obligaţiile *Solicitantului***

(1) *Solicitantul* este responsabil de informațiile și documentele aferente *Dosarului de finanțare* *al Proiectului*, în conformitate cu *Ghidul de finanțare pentru beneficiarii preselectați în cadrul apelului de proiecte competitiv - cod apel: MS-0212, pilonul V: Sănătate şi rezilienţă instituţională, componenta 12: Sănătate, investiţia: I2. Dezvoltarea infrastructurii spitaliceşti publice, investiţia specifică: I2.1 - Infrastructură spitalicească publică nouă şi investiţia specifică: I2.2 - Echipamente şi aparatură medicală, aferent Planului național de redresare şi rezilienţă*, aprobat prin Ordinul ministrului sănătății nr. 3474/2022, precum și în conformitate cu prevederile legale în vigoare.

(2) *Solicitantul* este obligat să depună *Dosarul de finanțare aferent Proiectului,* în termenul prevăzut de *Ghidul de finanțare* prevăzut la alin. (1).

(3) *Solicitantul* este obligat să numească persoane în cadrul unei unități de implementare și monitorizare a proiectelor în conformitate cu prevederile *Ghidului de finanțare* prevăzut la alin. (1).

(4) *Solicitantul* este obligat să respecte obligațiile aferente participării la apelul de proiect corespunzător Investiției I2. Dezvoltarea infrastructurii spitalicești publice, investiția specifică: I2.1 - Infrastructură spitalicească publică nouă și investiția specifică: I2.2 - Echipamente şi aparatură medicală, Planul Național de Redresare și Reziliență al României, pilonul V: Sănătate și reziliență instituțională, Componenta 12 – Sănătate.

(5) Solicitantul are dreptul de a încărca *Dosarul de finanțare aferent Proiectului* pe platforma dedicată apelurilor de proiecte finanțate din Planul Național de Redresare și Reziliență al României, <https://proiecte.pnrr.gov.ro>.

**Art. 7 – Dispoziții finale**

(1) Orice comunicare între *Părți*, referitoare la îndeplinirea prezentului *Acord*, trebuie sa fie transmisă în scris.

(2) Orice document trebuie înregistrat atât în momentul transmiterii cât și în momentul primirii.

(3) Comunicările între *Părți* se pot face și prin e-mail cu confirmare de primire.

*Părțile* au convenit să încheie astăzi, .............................., la sediul Ministerului Sănătății, prezentul *Acord*, în două exemplare originale, cate unul pentru fiecare parte.

|  |  |
| --- | --- |
|  *Ordonator principal de credite*  Ministerul Sănătății   Ministrul sănătății Prof. Univ. Dr. Alexandru RAFILA |  *Solicitant*  Manager  |